Nr.507/08.11.2022

**MEMORIU JUSTIFICATOR**

**cu privire la necesitatea modificării Organigramei și a Statului de funcții ale**

**Unității de educație timpurie antepreșcolară *Creșa Bistrița***

Potrivit art.129 alin.(2) lit.”a” și alin.(3) lit. ”c” din Ordonanţa de Urgenţă a Guvernului României nr.57/2019 privind Codul administrativ, cu modificările și completările ulterioare, Consiliul local are atribuţii privind unitatea administrativ-teritorială, organizarea proprie, precum şi organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local, şi, în acest sens, aprobă, în condiţiile legii, la propunerea primarului, înfiinţarea, organizarea şi statul de funcţii ale aparatului de specialitate al primarului, ale instituţiilor publice de interes local, reorganizarea şi statul de funcţii ale regiilor autonome de interes local, precum şi înfiinţarea, reorganizarea sau desfiinţarea de societăţi de interes local şi statul de funcţii al acestora.

Conform prevederilor Capitolului IV art. 44 din H.G.566/2022a Guvernului României privind aprobarea *[Metodologiei](https://legislatie.just.ro/Public/DetaliiDocumentAfis/144372) de organizare și funcționare a creșelor și a altor unități de educație timpurie antepreșcola*r, referitoare la structura orientativă a personalului din creşe, funcția de infirmier face parte din categoria personalului didactic auxiliar și este resursă umană angajată în unitățile de educație timpurie antepreșcolară.

Totodată,

Având în vedere cele de mai sus, precum şi :

- prevederile Hotărârii nr.132/ 2022 a Consiliului local al municipiului Bistriţa privind înfințarea Unitățíi de educațíe timpurie antepreșcolară *Creșa Bistrița*;

- prevederile Capitolului I- Dispoziții generale din H.G. nr 566/2022 privind aprobarea [*Metodologiei*](https://legislatie.just.ro/Public/DetaliiDocumentAfis/144372)*de organizare și funcționare a creșelor și a altor unități de educație timpurie antepreșcola*r, referitoare la **serviciile de educație îngrijire și supraveghere** oferite copiilor antepreșcolari;

- prevederile Capitolului II –Organizarea și funcționarea unităților de educație timpurie antepreșcolară- Articolul 9 care face referire la tipurile de servicii pe care le oferă unitățile de educație timpurie antepreșcolar, din H.G. nr 566/2022 privind aprobarea [*Metodologiei*](https://legislatie.just.ro/Public/DetaliiDocumentAfis/144372)*de organizare și funcționare a creșelor și a altor unități de educație timpurie antepreșcolar*;

- numărul mare de copii înscriși în Unitatea de educație timpurie antepreșcolară Creșa Bistrița care necesită o ingrijire specială pe care o pot oferi doar persoane calificate, cu specializarea infirmier;

- Legea nr 153/ 2017, Anexa 1 cu referire la existența în instituțiile de învățământ a personalului nedidactic- muncitor care desfășoară activități de gospodărire, întreținere- reparații și de deservire;

- necesitatea efectuării unor lucrări de reparații și întreținere la Unitatea de educație timpurie antepreșcolară Creșa Bistrița și cele cinci structuri existente în subordine;

- situațiile neprevăzute de reparații ale conductelor de apă, electricitate, canalizare, mobilier, care pun în pericol viața și siguranța copiilor și care necesită să fie rezolvate în regim urgent ;

- faptul că, în luna august 2020, în vederea respectării prevederilor Ordinului nr 1076/4518/3936/2020 privind stabilirea măsurilor necesare în vederea redeschiderii creșelor, grădinițelor, afterschool-urilor pentru prevenirea îmbolnăvirilor cu SARS-CoV-2, a fost suplimentat cu 13 posturi de îngrijitoare, numărul de posturi din cadrul Serviciului public municipal Direcția Municipală de Sănătate Bistrița, nevoia acută, în condițiile actuale, fiind de personal calificat în funcția de infirmier respectiv un post de muncitor întreținere- mecanic ;

- faptul că modificările aduse Statului de funcții nu afectează salariile personalului, plata salariaților se va încadra în bugetul aprobat, conform costului standard;

*-* Hotărârea nr. /2022 a Consiliului de administrație al Unității de educație timpurie antepreșcolară „Creșa Bistrița”privind dezbaterea modificării Organigramei și a Statului de funcții ;

**Propunem:**

Modificarea statului de funcţii al Unității de educație timpurie antepreșcolară Creșa Bistriţa, în sensul :

1. Transformării a 12 posturi de îngrijitor prevăzute la poziția 10 din Statul de funcții, aprobat prin Anexa nr 2 a Hotărârii nr 132/ 2022 a Consiliului local al municipiului Bistriţa, în posturi de infirmier;
2. Transformarea unui post de îngrijitor prevăzut la poziția 10 din statul de funcții, aprobat prin Anexa nr 2 a Hotărârii nr. 132/2022 a Consiliului local al municipiului Bistriţa, în post de muncitor calificat treapta I (cu atribuții de mecanic întreținere).

În concluzie, numărul de personal aprobat prin Hotărârea nr.132/ 2022 a Consiliului local al municipiului Bistriţa privind aprobarea Organigramei și a Statului de funcții din cadrul Unitățíi de educațíe timpurie antepreșcolară *Creșa Bistrița* nu se modifică.

Anexez prezentului memoriu proiectul de Organigramă și Statul de funcții.

Data: Director:

08.11 2022 prof. Felican Leontina